ช่วยสรุปเรื่อง "ประเภทของคาร์โบไฮเดรต" ให้หน่อยค่ะ
คาร์โบไฮเดรตจำแนกตามจำนวนโมเลกุลของน้ำตาลได้เป็น 3 กลุ่ม คือ 1. มอนอแซ็กคาไรด์ Monosaccharide หรือน้ำตาลโมเลกุลเดี่ยว ละลายน้ำได้ดี มีรสหวาน และเป็นน้ำตาลที่มีขนาดโมเลกุลเล็กที่สุด ไม่สามารถย่อยให้เล็กกว่านี้ได้ ร่างกายสามารถดูดซึมและนำไปใช้ได้ทันที น้ำตาลโมเลกุลเดี่ยวมีหลายชนิด เช่น กาแลกโทส Galactose ฟรักโทส Fructose และกลูโคส Glucose ซึ่งกลูโคสเป็นน้ำตาลโมเลกุลเดี่ยวที่พบมากในกระแสเลือด และมีความสำคัญต่อสิ่งมีชีวิตมาก 1.1 น้ำตาลกาแลกโทส เป็นน้ำตาลที่มีรสหวานน้อย ไม่พบในธรรมชาติ แต่ได้จากการย่อยสลายน้ำตาลแลกโทสLactoseในน้ำนม ซึ่งน้ำตาลกาแลกโตสเป็นองค์ประกอบของเซลล์ระบบสมองและเนื้อเยื่อเส้นประสาท 1.2 น้ำตาลฟรักโทส เป็นน้ำตาลที่มีรสหวานมากที่สุด พบมากในน้ำผึ้ง ผัก และผลไม้ที่มีรสหวาน มักพบอยู่ร่วมกับซูโครสและกลูโคส เป็นน้ำตาลที่มีบทบาทที่สำคัญในกระบวนการเผาผลาญอาหารของสิ่งมีชีวิต 1.3 น้ำตาลกลูโคส เป็นน้ำตาลที่พบมากที่สุดในธรรมชาติ พบได้ในผลไม้ที่มีรสหวาน น้ำผึ้ง และในกระแสเลือด น้ำตาลกลูโคสมีบทบาทสำคัญ คือ ช่วยให้กล้ามเนื้อมีการยืดหดตัว ควบคุมการเต้นของหัวใจ ช่วยให้การทำงานของระบบอวัยวะต่างๆให้มีประสิทธิภาพมากขึ้น และยังเป็นแหล่งพลังงานของร่างกายด้วย 2. ไดแซ็กคาไรต์ Disaccharide หรือน้ำตาลโมเลกุลคู่ สามารถละลายน้ำได้ แต่เมื่อสิ่งมีชีวิตรับประทานเข้าไป ร่างกายจะย่อยสลายน้ำตาลโมเลกุลคู่ ให้เป็นน้ำตาลโมเลกุลเดี่ยวก่อน เพื่อให้ร่างกายระบบทางเดินอาหารสามารถดูดซึมได้ ซึ่ง หลังจากย่อยสลายน้ำตาลโมเลกุลคู่ จะได้น้ำตาลโมเลกุลเดี่ยว 2โมเลกุล น้ำตาลโมเลกุลคู่ที่สำคัญมีดังนี้ 2.1 น้ำตาลซูโครส Sucrose หรือน้ำตาลทราย หรือน้ำตาลอ้อย พบมากใน อ้อย ตาล มะพร้าว ผลไม้ที่มีรสหวานทุกชนิด เมื่อถูกย่อยสลายจะได้น้ำตาลกลูโคสและน้ำตาลฟลุกโทส อย่างละ 1 โมเลกุล น้ำตาลซูโครสเป็นน้ำตาลที่นิยมใช้ในการผลิตไวน์ โดยเมื่อนำน้ำผลไม้และน้ำตาลซูโครสมาหมักด้วยยีสต์Yeast จะทำให้เกิดการย่อยสลายกลายเป็นน้ำตาลกลูโคสและน้ำตาลฟรัสโทสก่อน จากนั้นจึงจะเข้าสู่กระบวนการหมักต่อไป จนกระทั่งเปลี่ยนไปเป็นเอทิลแอลกอฮอล์ Ethyl alcohol และแก๊สคาร์บอนไดออกไซด์ 2.2 น้ำตาลมอลโทส Maltose พบมากใน ข้าวมอลต์ เมล็ดข้าวที่กำลังงอก น้ำนมข้าว และข้าวโพด เมื่อถูกย่อยสลายจะได้น้ำตาลกลูโคส 2 โมเลกุล 2.3 น้ำตาลแลกโทส Lactose เป็นน้ำตาลที่มีรสหวานน้อย ย่อยสลายได้ยากกว่าน้ำตาลโมเลกุลคู่ชนิดอื่น พบมากในน้ำนม เมื่อย่อยสลายจะได้น้ำตาลกาแลกโทส และน้ำตาลกลูโคส อย่างละ1 โมเลกุล 3. พอลิแซ็กคาไรด์ Polysaccharide เป็นคาร์โบไฮเดรตที่มีโมเลกุลขนาดใหญ่ หรือ น้ำตาลโมเลกุลใหญ่ หรือน้ำตาลหลายโมเลกุล ประกอบด้วย น้ำตาโมเลกุลเดี่ยวหลายโมเลกุลเชื่อมต่อกัน พอลิแซ็กคาไรด์เป็นกลุ่มคาร์โบไฮเดรตที่ไม่มีรสหวาน ละลายน้ำยาก หรือไม่ละลายเลย แบ่งออกเป็น 3 ชนิด ได้แก่ แป้ง เซลลูโลส และไกลโคเจน 3.1 แป้ง Starch เป็นพอลิแซ็กคาไรด์ที่เกิดจากกลูโคสหลายพันโมเลกุลเชื่อมต่อกัน ละลายน้ำได้เล็กน้อย ร่างกายสามารถย่อยสลายแป้งให้กลายเป็นน้ำตาลโมเลกุลเดี่ยวได้โดยเอนไซม์อะไมเลส Amylaseจากตับอ่อนและต่อมน้ำลาย 3.2 ไกลโคเจน Glycogen เป็นพอลิแซ็กคาไรด์ที่มีขนาดโมเลกุลใหญ่กว่าแป้ง ประกอบด้วยโมเลกุลของกลูโคสหลายแสน หรืออาจถึงล้านโมเลกุลขึ้นไป โดยร่างกายเปลี่ยนกลูโคสในกระแสเลือดให้เป็นไกลโคเจนเก็บไว้ในบริเวณกล้ามเนื้อและตับ นอกจากนี้ ตับยังเปลี่ยนไกลโคเจนกลับมาเป็นกลูโคสในกระแสเลือดได้ ในภาวะที่ปริมาณน้ำตาลในเลือดลดต่ำ หรือในภาวะที่ร่างกายขาดสารอาหาร 3.3 เซลลูโลส Cellulose เป็นพอลิแซ็กคาไรด์ที่ไม่ละลายน้ำ เกิดจากการรวมตัวกันของกลูโคสหลายหมื่นโมเลกุล โดยเซลลูโลสพบมากในอาหารประเภท พืช ผัก และผลไม้ ซึ่งร่างกายของมนุษย์ไม่สามารถย่อยสลายเซลลูโลสได้ แต่ควรบริโภคเซลลูโลสให้ได้ทุกมื้อ เช่น ผักชนิดต่างๆ เนื่องจากเซลลูโลสมีลักษณะเป็นเส้นใยใยอาหารFiber ซึ่งช่วยระบบขับถ่าย ช่วยลดสารพิษที่ตกค้างอยู่ในระบบทางเดินอาหาร ทำให้ลดการเกิดโรคริดสีดวงทวาร และโรคมะเร็งในลำไส้ใหญ่ นอกจากนี้การบริโภคผักทุกมื้อยังช่วยลดการดูดซึมน้ำตาลและไขมันส่วนเกินที่เราบริโภคได้
ประเภทของคาร์โบไฮเดรต แบ่งตามจำนวนโมเลกุลของน้ำตาลเป็น 3 กลุ่ม คือ
1. น้ำตาลโมเลกุลเดี่ยว หรือมอนอแซ็กคาไรด์ มีขนาดโมเลกุลเล็กที่สุด ละลายน้ำได้ดี มีรสหวาน ไม่สามารถย่อยให้เล็กกว่านี้ได้ ร่างกายสามารถดูดซึมและนำไปใช้ได้ทันที พบมากในกระแสเลือด และมีความสำคัญต่อสิ่งมีชีวิต แบ่งได้ 3 ชนิด ได้แก่
1.1. น้ำตาลกาแลกโทส มีรสหวานน้อย ไม่พบในธรรมชาติ แต่ได้จากการย่อยสลายในน้ำนมเป็นองค์ประกอบของเซลล์ระบบสมองและเนื้อเยื่อเส้นประสาท
1.2. น้ำตาลฟรักโทส มีรสหวานมากที่สุด พบมากในน้ำผึ้ง ผัก ผลไม้รสหวาน มีบทบาทสำคัญในกระบวนการเผาผลาญอาหารของสิ่งมีชีวิต
1.3. น้ำตาลกลูโคส พบมากที่สุดในธรรมชาติจากผลไม้รสหวาน น้ำผึ้ง และในกระแสเลือด ช่วยให้กล้ามเนื้อมีการยืดหดตัว ควบคุมการเต้นของหัวใจ ช่วยให้การทำงานของระบบอวัยวะมีประสิทธิภาพมากขึ้น และเป็นแหล่งพลังงานของร่างกาย
2. น้ำตาลโมเลกุลคู่ หรือไดแซ็กคาไรต์ ละลายน้ำได้ เมื่อสิ่งมีชีวิตรับประทานเข้าไป จะย่อยสลายน้ำตาลให้เป็นน้ำตาลโมเลกุลเดี่ยว 2 โมเลกุลเพื่อให้ระบบทางเดินอาหารสามารถดูดซึมได้ แบ่งได้ 3 ชนิด ได้แก่
2.1. น้ำตาลซูโครส หรือน้ำตาลทราย พบมากในอ้อย ตาล มะพร้าว c]tผลไม้รสหวานทุกชนิด เมื่อถูกย่อยสลายจะได้น้ำตาลกลูโคสและน้ำตาลฟลุกโทสอย่างละ 1 โมเลกุล เป็นน้ำตาลที่นิยมใช้ผลิตไวน์
2.2. น้ำตาลมอลโทส พบมากในข้าวมอลต์ เมล็ดข้าวที่กำลังงอก น้ำนมข้าว และข้าวโพด เมื่อถูกย่อยสลายจะได้น้ำตาลกลูโคส 2 โมเลกุล
2.3. น้ำตาลแลกโทส มีรสหวานน้อย ย่อยสลายยากกว่าน้ำตาลโมเลกุลคู่ชนิดอื่น พบมากในน้ำนม เมื่อย่อยสลายจะได้น้ำตาลกาแลกโทสและน้ำตาลกลูโคส อย่างละ1 โมเลกุล
3. พอลิแซ็กคาไรด์ เป็นคาร์โบไฮเดรตที่มีโมเลกุลขนาดใหญ่ ประกอบด้วย น้ำตาโมเลกุลเดี่ยวหลายโมเลกุลเชื่อมต่อกัน ไม่มีรสหวาน ละลายน้ำยาก แบ่งได้ 3 ชนิด ได้แก่
3.1. แป้ง เกิดจากกลูโคสหลายพันโมเลกุลเชื่อมต่อกัน ละลายน้ำได้เล็กน้อย ร่างกายสามารถย่อยสลายให้กลายเป็นน้ำตาลโมเลกุลเดี่ยวโดยเอนไซม์อะไมเลสจากตับอ่อนและต่อมน้ำลาย
3.2. ไกลโคเจน มีขนาดโมเลกุลใหญ่กว่าแป้ง ประกอบด้วยโมเลกุลของกลูโคสหลายแสน ร่างกายเปลี่ยนกลูโคสในกระแสเลือดให้เป็นไกลโคเจน เก็บไว้ในบริเวณกล้ามเนื้อและตับ
3.3. เซลลูโลส ไม่ละลายน้ำ เกิดจากการรวมตัวของกลูโคสหลายหมื่นโมเลกุล พบในผัก และผลไม้ ร่างกายมนุษย์ไม่สามารถย่อยสลายเซลลูโลสได้ แต่ควรบริโภคให้ได้ทุกมื้อ
17.เภสัชวิทยา Pharmacology,12.อายุรศาสตร์ (อายุรศาสตร์) - Internal Medicine